रास्ता रोककर व्यक्ति पर जानलेवा हमला, घायल
गांवधान्सू में शनिवार की शाम को घर जा रहे एक व्यक्ति को रास्ते में घेरकर उस पर लाठी डंडों और धारदार हथियारों से हमला कर दिया गया। हमलावरों ने उसे सिर एवं अन्य स्थानों पर चोटें मारकर गंभीर रूप से घायल कर दिया। घटना के बाद हमलावर भाग गए। घायल को एक निजी अस्पताल में दाखिल कराया गया।
हमले की घटना शाम करीब 7.30 बजे हुई। गांव धान्सू निवासी दर्शन ने पुलिस को बताया कि वह टेलरिंग का काम करता है। उसने बताया कि शनिवार की शाम करीब साढ़े सात बजे वह अपने घर के आगे गली में खड़ा था। उसका भाई सुभाष बिश्नोई मंदिर कि तरफ से गली में अपने घर पर रहा था। सुभाष जैसे गांव के महाबीर के मकान के सामने आया तभी महावीर एवं उसके बेटे रवि तथा एक अन्य ने उसके भाई सुभाष पर कुल्हाड़ी और बरछी तथा लाठी से हमला कर दिया। हमलावरों ने कुल्हाड़ी से उसके भाई के सिर तथा अन्य स्थानों पर कई बार किए। जानकारी होने पर शोर मचाते हुए वह मौके पर पहुंचो तो हमलावर धमकी देते हुए भाग गए। घायल भाई को पहले वह सिविल अस्पताल ले गया जहां हालत गंभीर होने पर निजी अस्पताल में दाखिल कराया है। जहां उसके भाई की हालत डाॅक्टरों ने गंभीर बतायी है।
घायल को निजी अस्पताल में कराया दाखिल, हालत गंभीर
mai_Deva hin_Deva hin_Deva hin_Deva